open-index/open-wikipedia-markdown huggingface dataset:
Anilin

Die **Anilin** – wie ma in de Voada- un Kurpalz zua **BASF SE** saache dud – isch, am Umsatz und am Börserwert vum Unnanehme gemesse, es greeschde Schemie-Unanäme uff de Weld. Sie hod ehrn Haubdsidz in Ludwichshafe oam Rhoi. De ald Nóóme isch "**B**adische **A**nilin und **S**oda **F**abrik Aktiengesellschaft". Sie hod ugäfea 105.000 Laid, wu midschaffe dun un isch in mäa als 80 Lända vadrede.

## Gschischd
1865 hod de Friedrich Engelhorn die Anilin erschdmols in Monnem Jungbusch in de Kurpalz baue lasse wolle. Die Koschde hawen sich domols uff 1,4 Millione Gulde beloffe. Awwa ä Woch späda sin se donn noch Ludwigshafe gezoche. De damalische bairische Kenisch hod die nai Onlag mit 1,5 Millione Gulde gsponsad, sodas de Pladzmongel nemme im Wesch gästoande isch, do jo in Monnem ken Pladz fa Unernemme is un di all haid noch in die Palz ziejen. Am Afang wurd vun de Anilin Teerfarbstoff produziert un donn awwa ach Indigofarbe. Des Unernämme hod somid ä fierende Posidsion uffm wäldwaide Margd fa Färbemiddl aingenomme.

Wegge werdschaftlische Schwierischkaide unn de greeser werrende indernazjonale Kongurrenz henn sisch die daitsche Schemiekonzern ab 1923 mit Plän fer ä umfassendi Fusjon bschäfdischd. Im Nowemba 1924 is donn die Grindung vun de I.G. Farwe AG bschlosse worre. Die Farbwerk Hoechst AG unn die Schemiefabrigge Cassella unn Kalle & Co. iwwatruge am 21. Nowemba 1925 ihr ganz Vameesche uf die Anilin. Bayer, Agfa, Griesheim Elektron und Weiler-ter-Meer henn des donn aa gmacht. Donoch hot die Anilin ihrn offizjelle Nam vun BASF am in I.G. Farweinduschdrie AG geännad unn ihrn Firmesitz vun Ludwichshafe nooch Frongfort valegd. Mitme Schdammkabidal von domols 1,1 Milljade Raichsmarg unn änre Midarbaidazahl vun ugfär 80.000 war die I.G. Farweinduschdrie AG des greeschde Schemieunnernemme sainre Zaid.

## Indanedd
Indanedduffdridd vun dɐ Anilin

## Noochwais
Almazán

**Almazán** ()
is e Gemoinde in de Soria-Provinz in Kaschdilie un León in Spanje.

## Geografie
Die Gemaind befind sisch 32km siedlisch vun de Provinzhaubdschdadt Soria. Bis Madrid iss es ä Endfernung vun 192km Lufdlinie. De Ord lieschd in ener ländlischen Londschafd unn iss londwerschafdlisch gebrägd.

## Oiwohner
Es gibd 5.727 Oiwohner gemäß des Zählung vum schpanische Schdadisdikamd Instituto Nacional de Estadística vun 2005).

### Endwigglung

## Gschischd

In Almazán iss im Johr 1375 en Friedensveadrooch zwische Kaschdilie unn Aragon vun derre ihre Käänische (Peder IV. vun Aragon unn Hoinrisch II. vun Kaschdilie) gschlosse worre.

## Wärdschafd
De wischdigschde Wärdschafdszwaig iss die Londwerdschafd, awwa die Mebelinduschdrie iss uffm Vormarsch.

## Bauwärg
Ufffällisch sinn die romånische Baude, awwa 's gebbd aa barogge Baude unn welle vun de Rönässõõs.
St. Michaels-Kirche, Juwel des romanischen Soria.

* Aldi romånischi Kärsch vun San Vicente, haid schdädtischs Kuldurzendrum.
* Oisiedelai vun Jesus Nazareno.
* Kirche von Santa Maria de Calatañazor.
* Pedruskärsch.
* Kärsch vun Unsra Liewe Fraa vum Gloggetorm.
* Schdadtmaua.
* Uhr vun de Schdadt.
* Schmieddoor.
* Marggddoor.
* Alda Bischufspalaschd.

## Weblinks

* El Románico de la ribera del Duero (es)
* Recorrido fotográfico por San Miguel de Almazán (es)
Axolotl

**Axolotl** *(Ambystoma mexicanum)* ausde Familije vunde Querzahnmolche (*Ambystomatidae*) sin e neotenischi, das heyscht, leewenslang Kaulquabbe bleiwendi Salamanderart, wo um Mexico-Stadt erum vorkummt. E Axolotl hott e Leewenserwartung vun in Gfangeschaft bis zu sechzee Johr, manschmo, ganz selde, werds a fümmezwansich.

## Besonnerheide

### Neotenie
Es Axolotl is neoten, weil die Schilddries zu degeneriert is, um es Metamorphose-Hormon auszuschidde. Wammer awwer dementsprechende Hormone zufiddert, wie zum Beispiel Thyroxin, machen se e Metamorphose. Dann sehen se so ähnlich aus wie de nah verwande Dieschersalamander (Ambystoma tigrinum). Normal verhungere se dann, weil se anscheinend ke Instinkte hen, um an Land zu jache, awwer wann se üwwerleewen, sin se erscht mit vier odder fümf Johr geschlechtsreif.

### Nowachse vun Kerbberteile
Wann em Axolotl e Kerbberteil fehlt, zum Beispiel e Bey, odder sogar e Teil vum Herrn, kanns nowachse losse. Es is dann normal a ganett verkripplt. Bei äldere Axolotlscher geht das awwer nimi so gut wie bei de jingere.

## Fottplansung
E Axolotl is mit acht bis fuchzee Monat geschlechtsreif. In freier Wildbahn plansen sich die Axolotl forwieschend im Frijohr fott, wo se mit kühlem Schmelzwasser stimuliert werren. Deswee versucht mer a bei Aquarieviecher ihr Instinkte mit Kühlung vum Aquarium se wecke, das brauchts awwer nitt, weils sowieso schwiericher is, Axolotl devun absehalle, wie se dezu zu bringe. Normal machen die das aus eischnem Antrieb. Do läd es Männche sei Spermatophore (Samepakede) uffm Borrem ab, un schubst dann es Weibche so drüwwer, dasses die Dinger in sei Kloak uffnemmt.
Acht bis vierezwansich Stunne späder leet des Weibche sei Laich ab, un zwar an Wasserplanse. Das is sau mühsam fer das Vieh, un wanns noch nitt ausgewachs is, kanns vor Anstrengung sterwe. Es werren achzich bis fümfhunnert Eier abgeleet, die Masse, weil in freier Wildbahn dorschnittlich ääns vun achthunnert Eier üwwerlebt.

## Zuchtforme
Am dridde Auguscht 1804 sin die erschde Axolotl no Eiroba kumme. De Alexander vun Humbold hott se mit enuwwer gebrung. Jetz isses Axolotl e beliebdes Aquarieviech, was in viele Zuchforme gezicht worre is.
So sin zum Beischbiel Aberatione, das heyscht, Abwandlunge vum Normaltyp, mit selektiver Zucht zu erre eischne Rasse geworr. Das sinn die Leukisdische un die Melanisdische. Es sinn awwer a in ey Zuchtlinie Dieschersalamander ingekreizt worre (vom Professer Humphrey in de sechzicher Jahre), uff em Wesch hott mer dann a albinodische kriet, die sich heit wee Selektivzucht in Goldalbinos un Weiße Albinos indeele. Sowas is schädlich fer die Arterhaldung, es Axolotl is nämlich in freier Wildbahn vum Aussterwe bedroht.

## Syschdematik

## Webseidde
* 
* axolotl-online.de - Seit vum Frank Ambrock
* axolotl.profiforum.de - Seit vum Stephan Bürger
* Lotls in Hamburg, e Seit üwwer Axolotl, Regeneration, Uffzucht, Mattefilter, Beckekühlung mit Bauanleidunge 
* Ambystoma.de - Ausführlichi Seit mit bebilderter Uffschlüsselung vun de Farbgenedik
* Axolotls.de
Partei für Arbeit, Rechtsstaat, Tierschutz, Elitenförderung und basisdemokratische Initiative

D **Partei für Arbeit, Rechtsstaat, Tierschutz, Elitenförderung und basisdemokratische Initiative** (pälzisch *Badai fir Aabaid, Räschds'schdaad, Tiaschutz, Elidäföddarung unn basisdemokratischa Initsiatiwä*), kozz dii "PARTEI" (hochdaitsch füa Badai)) is e Badai, wo 2004 gegründet worre is unn satirisch 's Wahlsisdäm vun Daitschland parodierd. Voasitzenda unn Midgrindda is de Martin Sonneborn.
Die Bolidigwissäschafda määne die Badai wär ä Spaßbadai. Des losse die Leid vun de PARTEI awwa ned gelde, und betoone, dass se sich vun Spaßbadaie wie der FDP abgrenze wöddä.

Voasitzenda vum Londesvaband Rhoilond-Palz is de Deniz Y Dix vun Schbaya.

Fer die Kurpalz duts än Reschjonalvaband Rhoi-Neggar-Odewald gewwe, do is de Peter Mendelsohn vun Monnem de Voasitznde.

## Warum die Badai so heeßt wii se heeße duud
Die Badai spield mid iirm Naamä uff Badaie in Staadä wo ma nua ä Badai wähle därf õ. In solsche Staade wo's nur ä Badai gibbd sachd ma deshalb offd ned de Nõme vun da Staadspartei sunnan schlicht 'die Badai'.
Außadem will die Badai mit ihrm Nõme zaige wie sinnlos unn ausdauschbar die Abkörzunge fiir Badaie sinn.

## Wahlprogramm
Dii Badai will voa allämm mid da Näh zum Volk (Bobulissmuss) Wählastimmä sammle.
Zitat vom Sonneborn (Badaigründer)
:*„Politik besteht heute nicht mehr darin, Inhalte zu vertreten, es kommt nur drauf an, notfalls im Minutentakt seine Positionen zu wechseln und dabei noch irgendwie sympathisch rüberzukommen. Das macht niemand besser als wir, wir machen moderne Turbopolitik.“*

Desshalb will die Badai aa die Bärlina Maua widda uffbauä, weil Sonneborn meend, dass er damid die paa wenigä Laid dii sisch dii Maua zrikk winschä füa die Badai gwinne kennd. Alladings bedoond a, dass mit ihnä an da naie Maua ken Schießbfehl zu mache wäar. 'S Gbiid, wo frija die DDR gwese is, soll nachm künftische Mauabau in ä Sonderbewäddschafdungszone (SBZ) verwandelt wärre. Die Abkäzung SBZ spield dabai uff dään Ausdruck Sowjetische Besadsungzone (sowjetisch besatztes Gebied, wie es vor der Gründung vun der DDR wa) õõ.
Ansonschde noch will die Badai 
* ä Arbeitszaidvakirzung anschdaadd "Agenda 2010"
* ä Reform vom Gsundhaitssisäms
* Schutz von dä nadiirlischa Räsurssä
* ä geräschdi Verdailung vun Sache
* ä Middentschaidungsräschd däss Volkäss uff Bundäss'ebänä. 

**→ [http://die-partei.de/index.php?mode=content&content_id=1 Badaiprogramm dea Badai]**

## Nachwaise
Battenberg (Pfalz)

**Baddeberg** (amtlich *Battenberg*) is en Ort in de 1972 gebild Verbandsgemää Grienschdadd-Land im Londkrääs Derkem im ehemålige Regierungsbeziag Palz. Baddeberg hott 415 Oiwohner.

## Geografie
Baddebersch liechd im Nordweschde vun de Medropolregion Rhoi-Negga, an de Nahd vun de Haadt im Oschde vum Pälzerwald unn de Owwerhainisch Tiefewene. Baddeberg liechd am End vum vum Loininga Schborn, en Auslaifa vum Pälzerwald. Am Oschdrånd vun dem Auslaifa hot sisch frieher en Graawebruch befunne, wo de Owwerrhoigraawe 10 km in die Tief gånge is. Hohe Erheewunge uffm Gebied vun de Gemää is Harzwailerkobb midd 415 m unn die Pigglhaub midd 361 m. Nachbagemäände sinn im Uhrzaischasinn im Norde beginnend: Nailoininge, Kläkarlbach, Bobene unn Aldloininge.

## Gschischd
Bekånnd sinn die Baddeberger Funne, Ardefaggde, welle menschlisch Bsiedlung vor 600.000 bis 800.000 an dem Ord beleje. Es erschdemol erwähnd worre is Baddeberg im Lorscher Codex ums Johr 788 als "Bettenberge".
Burch Baddeberg, die saiddem Middlalder de Laininger kehrd, hot zamme midd de Burch Nailaininge de Oigang vum Eggbachdaal kondrolliad. Wie die maischde Pälzer Erder is aa Baddeberg im Johr 1689 im Pälzische Erbfolgekriesch vun de Fronzose zerschderd worre. Im 18. Jh. is Baddeberg zaidwailisch Residenz vun de Grafe vun Loininge Hardebursch gewessd. Am 7. Sebbdember hot Baddeberg wege Baddeberg (Eder) de Namenzusadz "Palz" erhalde. Im Johr 1969 iss die Ordsgemää vum uffgelesde Londkrääs Frongedahl zum Londkrääs Derkem kumme.

## Sehenswirdichkaide unn Kuldur
Die Blidzrehre an de Ufffahrd zum Ord sinn als Nadurdengmol oigeschdufd worre. Die Burch Baddeberg iss wie die ibrische Baude in de Lischd vun de Kuldurdengmäler in Baddeberg endhalde. Vun derre Bursch sinn ner noch Ringmaure unn Dääl vunnem Torm erhalde, die Ruin is in Privadbesidz unn däälwais fer die Effendlischkaid zugänglisch. Die Prodesdandisch Parrkärsch vun Baddeberg is en friehgodische Bau ausm 13. Jh., midd ennere Orgel ausem Johr 1730. 1886 is die Kärsch donn in ihr haidisch Form umgebaud worre.  Baddeberg is weeje sai schääne Kärschbääm beliebd bai Wanderer.

## Wärdschafd unn Infraschdruggdur
Baddeberg iss ä raini Wohngemää. Zur nächsschde Audobåån (A6) sinns 5 Kilomeder, zum nächsschde Båånhof in Kärschheem 4 Kilomeder.

## Websaide
* 
* Privadi Websaid iwwer Baddeberg
Berlin

**Balin** is die Hauptschdadt vun de Bundesrepublik Deitschland unn glaischzaidisch en aischenes Bunnäslond.
Balin hat mit u'gfär 3.500.000 Lait die greescht Inwohnerzahl und mit 891,85 km² die greescht Fläch vun alle Schdädt in Deitschland und is no London die zwettgreescht Schdadt vun de Europäische Union.
Balin is e wichtiches polidisches Zentrum vun de EU un weesche de kulturelle Sache enni vun de Schdädt in Europa, wo am meischde Turischde hifahre.

Die Schdadt is e wichdicher Verkehrsknodepunkt un enns vun Deitschlands wichtischde Zentre fer Wertschaft, Kuldur un Bildung. Viele Inrichdunge wie die Universidäd, Theader, Musee, oder aa Feschdivels, es Nachtleebe und die Arschidektur sin bekannt uff de ganz Welt un hän e guder Ruf.

Die Schdadt hot ihrn Naame vum slawische Word *berl*, was uff Pälzisch *Sumbf* heeßt. De regierende Birgamaischda vun Balin iss Michael Müller vun de SPD.

## Geographie
Die genaue geografisch Laach vumm Berliner Rohthaus: 52°31'6' ' nördlischieh Brääd unn 13°24'30' ' öschdlischieh Läng. Die grehschd Ausdehnung in Oschd-Weschd-Rischdung is uhgfehr 45 km unn in Nord-Sihd-Rischdung uhgfehr 38 km. Berlin is gonz vum Bundeslond Brondebursch umgewwe unn lischd im Oschde vun Deitschlond, ca. 70 km weschdlisch zu de Grenz vun Pole. Die Stadt is ännie vun de Verdischdungsreim in Deitschlond.

's hisdorische Zentrum vun Berlin lischd in de schmaalschde unn dodemomit on de verkehrsgünschdigschde Stell vum Urstromtal, des vun de Spree in Oschd-Weschd-Rischdung durschflosse werd. Im weschdlische Bezirk Spandau mündet d' Spree in d' Havel, wo de Weschde vun Berlin in Nord-Weschd-Rischdung. De Flusslaaf vun de Havel, eigntlich e Glaziali Rinn, ähnelt dodebei oft ennre Seelondschaft, die Greeschde Ausbuchtunge sinn de Tegeler See unn de Große Wannsee.

#### Klima
D' Stadt bfinnt sich inn ennre gemäßichte Klimazoon. Die durschnittlich Johrestempratur in Berlin-Dahlem is 8,9&nbsp;°C unn die mittler jährlich Niederschlaachsmeng is 581 mm. Die wärmschde Monade sinn Juli unn Auguschd mit durchschnittlich 18,5 bzw. 17,7&nbsp;°C unn die käldschde sinn Januar unn Februar mit -0,6 bzw. -0,3&nbsp;°C. De meischde Niederschlaach fallt im Juli: 70 mm unn de wennigschde im März: 31 mm.
Bernhard Wadle-Rohe

De **Bernhard Wadle-Rohe** (*23. Mai 1952) is en pälzer Mundardaudor, Ufftrittskünschdler, Kommunalpolidiker un stadtbekanntes Original vunn Ludwichshafe.

## Leewe
Wann er Kunschd oder Polidik mache tut, nennt er sisch als aa "General Schweißtropf" odder "Dr. Karl Rettich-Jetz", was sei Künschdler- unn Kampfname sinn. 

In de Johre 2001 unn 2009 hot er sisch zu de Wahl vum Owwerbrschermeeschder vun Ludwichshafe uffstelle lasse, awwer die Leit hawwen net gewält. Beim erschde Mol hat er 0,6 % gekriegt, beim zwette Mol ware's dann 3 %

Drai Mol, nämlisch 2003, 2007 unn 2011 isser bei die Kunschd-Weltmeischderschafd in Ludwichshafe agetrede unn hot jedes Mol des Halbfinale erraischd.

In seim werklische Lewe hannelt er mit Antik-Zeisch in em selbschdverwaldete Betrieb in Ludwichshafe. Lewe dut er im Hemshof.

## Weblings
uffm Rhoi-Negga-Wiggi
Betzenberg

**Betze** iss kerz fer **Betzebersch**, also sozusah de Schdadtbersch vunn Lautre. De Betze is 185 Meder hoch unn dudd sisch 50 Meder iwwers Schdadtgebied erheewe. Mit Betze kennt e Lautrer awwer näwe dem Bersch nadierlisch ah es genauso benannde Wohngebiet uffm Betzebersch mähne, annererseitsawwer ah es weltberiemte Stadion vumm 1.FC Kaiserslautre, es Fritz-Walter-Schdadion, des ewenfalls uffm Betzebersch iss. Wenn also e Lautrer saht, dass er uff de Betze geht, so mähnt er meischdens es Stadion. Genauso werd es Wort Betze awwer ah fer de Veroi (FCK) als solcher oder gar nur die Monnschafd benutzt, wie's bei onnere Monnschafde aa iss.

## Bärsch
De Betze als Bärsch liechd siedlisch vum Lautrer Haubdbåånhof unn de Haubdbåånaggs Ludwichshafe-Saarbrigge. Es Siedend vum Betze dudd in de Pälzerwald iwwergehe.

## Schdadtdääl

De Schdadtdääl Betze is nuch reladiv jung, erschd 1967 hot mer mim Bau begonne. Ner die Bebauung unnerhalb unn in de Umgewung vum Betze is älda. Um de Bau vum Schdadtdääl realisiere zu könne, is de Dääl vum vorherische Londschafdsschudzgebied Pälzerwald nedd in de 1967 gegrindede Nadurpark Pälzerwald uffgenumme worre. 

## Sehenswirdischkaide
*Fritz-Walter-Schdadion
*Wildpark Betze
*Bremerhof, Ausflugsziel
*Humbärschtorm, Aussischdstorm
Bezirksverband Pfalz

De **Bezirksverband Palz** is e kommunal Gebietskerperschaft in de Palz. In ganz Deitschland gebts kä annere Eirichtung, wu so ähnlich is. Sei Beschdehe hott de BV em Napoleon zu verdange. De BV hott de Bezirksdaach als Gremium.

## Gschischt
In de Franzesisch Rewoluzion is die Palz vun de Franzose erowert worre un mit Rheihesse zamme im Département Dunnerschberg zu de Franzose kumme. Es Departement hot 1800 en *Conseil général* kriet, wu dann 1816, wu die Palz zu Bayern kumme is, zum *Landrath* geworre is. Schbäder isser zum *Bezirkstag Pfalz*, em Parlament vum *Bezirksverband Pfalz* worre.

Seit 1986 hod er e egenes Wappe, un e egeni Fahn. Es Geel un es Schwarz sin die Pälzer Farwe. Debei is aach de Pälzer Leb. Die Well soll de Rhoi zeige.

### Mitglieder vum Bezirksdaach
In de 15. Legisladurperiood (2009-2014) sin folgende Parteie im Bezirksdaach:

### Lischd vun de Vorsitzende vum Bezirksdaach

## Gewebbgleecher
* Bezirksverband Palz
Bibel

Die **Biiwl** ises grundlehend Buch vum Grischdedum unn hod im sugenannde "Alde Teschdamend" die grundlejende Schrifde vum Judedum. Sie hod zwää Dääl: Ewe dieses Alde Teschdamend un donn es Naiï Tesdamend. 

## Allgemänes
Die jiedische Schrifde gheere dezu, wail Jesus vun Nazared, de Grischdus - Χριστός, de Gsalbde - Jude waa un selbad vun sich gsaad hod, doßsa ned kumme wäa fär es Gsedz zu ännäre, sunnan färs zu ärfille, es Judedum is also die Worzl vum Grischdedum. 

Endschande is die Biiwl im Vordere Oriend, im Väalauf vun 1200 Joor. Des Wort Biewel (hochdoidsch: Bibel) kummt ausm Griischische vun biblos=Papyrusschdaud.

= Uffbau vun de grischdlisch Biewel =
## Aldes Teschdamend
### Pentateuch
* 1.Mose (Genesis)
* 2.Mose (Exodus)
* 3.Mose (Levitikus)
* 4.Mose (Numeri)
* 5.Mose (Deuteronomium)

### Geschischdsbischa
* Josua
* Rischda
* Rut
* 1. Samuel (1. Buuch iwwa die Käänischraische)
* 2. Samuel (2. Buuch iwwa die Käänischraische)
* 1. Buuch vun de Käänische (3. Buuch iwwa die Käänischraische)
* 2. Buuch vun de Käänische (4.  Buuch iwwa die Käänischraische)
* 1. Chronik
* 2. Chronik
* Esra
* Nehemia (2. Esra)
* Tobit (Tobias)
* Judit
* Ester + Zusätze
* 1. Makkabäer
* 2. Makkabäer

### Leerbischa

* Psalmen
* Ijob (Hiob, Job)
* Sprichwörter (Sprüche)
* Kohelet (Prediger, Ecclesiastes)
* Hoheslied
* Weisheit Salomos (Waishait)
* Jesus Sirach (Ecclesiasticus)

### Profeede
„Groß“
* Jesaja (Isaias)
* Jeremia (Jeremias)
* Klagelieder (~ Jeremias)
* Baruch (inkl. Brief des Jeremia)
* Ezechiel (Hesekiel)
* Daniel (+ Zusätze)

„Klää“ (Zwölfprophetenbuch)
* Hosea (Osee)
* Joel
* Amos
* Obadja (Abdias)
* Jona (Jonas)
* Micha (Michäas)
* Nahum
* Habakuk
* Zefanja (Sophonias)
* Haggai (Aggäus)
* Sacharja (Zacharias)
* Maleachi (Malachias)

## Naies Teschdamend
### Evangelie
* Matthäus
* Markus
* Lukas
* Johannes

### Apostelgschischd
### Paulusbriif
* Römer
* 1. Korinther
* 2. Korinther
* Galater
* Epheser
* Philipper
* Kolosser
* 1. Thessalonicher
* 2. Thessalonicher
* 1. Timotheus
* 2. Timotheus
* Titus
* Philemon
* Hebräer

Kadolische Briif
* Jakobusbrief
* 1. Petrus
* 2. Petrus
* 1. Johannes
* 2. Johannes
* 3. Johannes
* Judas

### Offebaarung

Je noo Konfession gheere aach nuch unnaschiedlisch viel "Apogrype" middezu, Bischa, wu ned kanonosiad worre sin.

## Sunschdiches

Die Biiwl is es Buch midde measchde Iwwasedzunge unde heegschd Ufflaach inde gonze Wäld.
Alladings is inde naiere Iwwasedzunge viel vunde Grafd unde Wordgewald vunde ald Luddabiewl värloregonge: " - Word des Härrn - " määnd zwaa es selwe, is awwa doch viel läbbscha als wie "Soo sääd de Härr:"

## Links
*Naies Teschdamend in weschtpälzisch-saarlännischer Iwwersetzung *Sie gebt énhaltlicher un sachlicher Genauischkäät de Vòrrang vòr formaler Iwwerénstémmung mém Gróndtext un bemieht sich óm e nadeerlichi un zeitgemäßi Spròch*.
* Die gonz Biiwl online in achd daitsche Fassunge und ä naindi zum Heere un in 21 onna Schbrooche, inglusiv de Vulgada un de Sebduaginda.
Biologie

Die **Bioloschie** is die Wissenschaft, die sich mim Lebendische befasst. Des Word setzt sisch aus zwo Worde zusamme die ausm Grieschische stamme bios = Lewwe und logos = Lehre, werdlisch also die Lehr vum Lewe.

Innerhalb der Bioloschie gibt es Vielzahl vun Fachgebiede. Weil ma frieher de Bereisch des Lebedische in Planze un Diere oingedeelt hot, gibts immer noch die Unnerscheidung vun Botanik als Wissenschaft vun de Planze und Zoologie als Wissenschaft vun de Diere. Da ma inzwische wes, dass es noch Kleenschdlewwewese gibt, vun denne einische ach wedder in Schema Planze noch Diere passe, befasst sich mit denne die Mikrobiologie.

Dannewe gibts iwwergreifende Fachgebiede wie 
* die Taxonomie, die sisch mit den Bestimmung der Arde vun Lewwewese un ihr Verwandschaft unnerernanner befasst,
* die Genedik, die sisch mit de Erbanlache, ihrer Funktionsweise und Weiderendwicklung befasst,
* Biochemie, die sisch mit de chemische Vorgäng in Lewwewese befasst,
* die Biophysik, die physikalische Messunge zur Beschreiwwung vun Lewwewese befasst,
* die Physiologie die sich mit de grundleschende Prozesse in Lewwewese befasst,
* die Bioinformadik, die guckt inwieweid ma Compjuder zur Anayse vun Lewwewese nitze kann,
* die Ökologie befasst sisch mit de Wechselwirkung der Lewwensforme unnerenanner un mit de unelewwte Umweld,
* die Entwicklungsbiologie befassd sisch mim wachse und endfalde enzelner Lewwewese,
* die Evolutionslehr mit de Entstehung der Arde un vum Lewwe iwwerhaupt,
* Paläontologie befassd sisch mit de Lewwensforme uf de Erd seid de Entstehung vum Lewwe.

Fer faschd alle Gruppe vun Lewwewese gibts a Teilwissenschafde, so unersucht
* die Virologie die Vire,
* die Mykologie die Pilze,
* die Entomologie die Insekde.
* die Anthropologie die Mensche usw.

Diese Teilwissebschafde telen sich oft widder in weidere Teilwissenschafde, so gibts innerhalb des Insekdeforscher, also Entomologe
* die Apidologie, wu Biene erforschd,
* die Koleopterologie, die sisch mit Keffer befaßt,
* die Lepidopterologie, wu Falder un Schmedderlinge erforschd,
* die Myrmekologie, die Wissenschaft der Ameseforscher
* die Odonatologie, zur Erforschung vun Libelle

A wischdische Teilfunktione und Organsysteme innerhalb vun Lewwewese wern vun eischene Telwissenschafde unnersuchd. So unnersuchd die
* Immunologie die Abwehrfunktione von Orgonisme gesche oidringende Fremdlewwewese und Fremdsubstanze
* die Neurobiologie mid dem Nervesystem usw.
Bissersheim

**Bisserschem** (amtlisch *Bissersheim*) is en Ort in de 2018 gebild Verbandsgemää Leiningerland im Londkrääs Derkem im ehemålige Regierungsbeziag Palz. Es hott 440 Oiwohner.

## Geografie
Bisserschem liechd uff ner Heh vun 141m unn nahe dem nerdlische End vun de Daitsche Woischdrooß. Weschdlisch erschdreggd sisch des Haardt, im Oschde die Owwerrhaiewene. Dorsch de Ord fließd vun Weschd noch Oschd de Eggbach, der aa *die Egg* genonnd werd.

## Gschischd
De Ord iss des erschdemol im Johr 774 als *Bizzirichesheim* erwähnd worre. Mochm zwedde Weltkriech hots zum Londkrääs Frangedahl ghehrd, bis der 1969 uffgelesd worre isch unn ghehrd saiddem zum Londkrääs Derkem. 1972 iss es dann zur Verbandsgemää Grinschdadt-Land kumme, wu mid de Verbandsgemää Hettrum 2018 zur Verbandsgemää Leiningerland zammegschlosse worre isch.

## Bevelgerung

## Wärdschafd
Die Gemää iss en Winzaord im Woibaugebied Palz unn hot ä langi Woibaudradidsion.

## Seheswerdes
Di brodeschdandisch Käisch is 1755 im barogge Schdil gebaut worre. De Turm is noch vun de romanische Vorgängerkäisch, wu de Heilische Margret vun Antiochia un em Heilische Balsius geweiht waa, un schdammt aus de erschde Hälft vum 13. Jahunnerd. Di Heilisch Margret is uf em Gemääwabbe daagschdellt.



## Websaide
*
Bloomaulorden

De **Bloomaulorde** is die heggschd Auszaischnung, wo in Mannem fagewwe werd. Ihrn Name hot se nochm *Mannemer Bloomaul*, ännra Dialegdbezaischnung fär „eschde“ Mannemer, wo wies Mannemer Orginal Blummepeder, die urschbringlisch Kurpälza Mundart babble duhn.

## Gschischd
De Rainer vun Schilling hot 1970 den Bloomaulorde gschdiffded. Als Vorsitznda vun äm draikepfische Gremium wara bis zu soim Tod im Dezemba 2007 ach bei de Auswahl vun de Braisdräga bedailischd. Jedes Johr rufd de Vorsitznde zwee waidare Jurore aus de Mannemer Birgaschaft unn/oda Fasnachtsszene unn einischd sich mindlisch nach iwwaliefada Tradizion.

## Brais
Als Bloomaulsorde diendn Abguss vunare Brohseskulbdur vum Mannemer Bildhaua Gerd Dehof. Die Figur zaigtn dursch die Bäh guggende „Blumepeter“, wiam Bedrachda den Po hieschdregge duht. Der Endwurf is zur Schdifdung vun em Brunne dursch den Mannemer Morge im Johr 1966 endschdane, iss awwa fier den effendlische Raum net zumutbar gwese. De Rainer vun Schilling hot awwa in dem fresche Endwurf die „Kurpälza Lewnsard“ am beschde verwerglischd gsehe. Urschbringlisch als Fasnachdsorde gedengt, werd die Auszaischnung haid durschaus ernschd gnumme, die Dräger werre bai offizielle Gelegnhaide in Mannem protokollarisch begriest.

## Braisdräga
Die Auszaischnung werd an Persenlischkade vergewwe, wo Mannem uff tibbischi Aard unn Wais unn deswege unfawechslbar verdrede duhn un die Geehrde misse net in Mannem gebohre soi. Die Falaiung find währnd de Fasnachtszoit im Nationaltheater schdadd .


Anneliese Rothenberger.jpg|Anneliese Rothenberger
Haber Braun.jpg|Heinz Haber (lings, mie em Wernher von Braun)
Joy fleming 20050901.jpg|Joy Fleming
0521 Bülent Ceylan.JPG|Bülent Ceylan
Datei:Joachim Schaefer.JPG|Joachim B. Schäfer
Datei:2013-05-15 16 - Heberer, Helen, MdL - LTBW - 5122.jpg|Helen Heberer


## Oinslnochwaise
Blues Himmel

**Blues Himmel** is e pälzischie Mundartbluesband aus Zweebrigge. In ihre Lieder singe se viel iwwer die Palz, ihr Lait un pälzische Gewohnhaite.

## Diskographie
*Gefallene Engel (1998)
*Palzfranzos (2001)
*Scheenie Welt (2004)
*De Daiwel soll se hole (2007)
*Do fehlt ma was (2009)
*SA MO SO (2015)

## Bandmitglieder
* Michael Wack singt, spielt Mundharmonika un Gitarr.
* Vinzenz Wolf singt un spielt Gitarr.
* Andrea Tognoli singt, spielt Bass.
* Thomas Girard spielt Saxophon un Fleet.
* Philip Freyer spielt Violine.
* Benjamin Pfahler drummelt.
* Barbara Wesely spielt Quetschkommod.

## Weblings
*Homepädsch vun de Band
*etlische Heerbeischpiele vun de Band
Blumenpeter

De **Blummepeder** (ach *Blumenpeter*, aigendlisch *Peter Schäfer*; * 5. Abbril 1875 in Plankscht; † 15. Juni 1940 in Wissloch) iss ä Mannemer Orginal. Des warn arme Blumefakoifa, wella dursch die Mannemer Lokale gezoche iss.

## Lewe
Waila e Unnafungtion vun de Schilddries ghabbd hot, issa immer kleewigsisch unn laischd dabbisch gebliwwe. Deshalb issa nie in die Schuul gange unn hot schbäda ach nie än Beruf glernd. Vun sainare Tant issa dann als Blumefakoifa in die umliegende Lokale unn uff die Schdrooß gschickt worre, dassa wenigschdns ä bissel Geld hääm bringe duht. 

Donn issa 1919 erschd inne Oschdald in Woinem oigewiese worre unn dann 1929 nach Wissloch woa 1940 gschtorwe iss. Sis net geklärt obba än Opfa vun dere sogenannde Aktion T4 vun de Nationalsozialischde worre iss, oda obs e nadirlische Dodesursach waa.

## Legende
De Blummepeder ghärd haid zu de Mannemer Orginale. Ä Legende duht behaubde, dassa imma zu Schdraische uffgelegt gewese iss. Bis haid wärre Witz gerisse, mid ihm in de Haubdroll.

Des nach ihm benonnde *Blummepederfeschd* (offiziell *Blumepeterfest*) find jährlisch mit Flohmarkd unn Essensverkauf fär wohltädische Zwegge schdadd. Regelmäßisch werd vun de Lokalzaidung ä Schbendekampanje unna Mannemer Firme organisierd.

Seid 1970 werd in Mannem jedes Johr der Bloomaulorde vagewwe. Des is middlaweil die hegschde birgalische Auszaischnung vun Mannem unn werd immer im Rahme vunnare Vorfihrung im Nationaltheater faliehe.

Zu Ehre vum Blummepeder isse Brongseschdatue gemacht worre, wo jetz uff de Kabuzinaplonke uffgschdelld iss.

## Gschriwwenes
* Eberhard Reuß: *Erinnerungen an den „Blumepeter“. Ein Mannheimer Schicksal*. Wunderhorn, Heidelberg 2007, ISBN 978-3-88423-276-7 (Erinnarunge an de Blummepeder. Ä Mannemer Schiggsaal)

## Indanett
* Biografie unne Foddo
Asien

**Asie** is der greeschd Kondinend uff de Erd. Er is ugfähr 45 Millione Quatratkilomeda groß unn ugfähr 4 Milliarde Lait lewe do, was 60% der Weltbevelkerung is. Daraus dud sich ä Bevelkerungsdicht vun 90 Leit/km² ergewee. Zu Asie kehre 47 Schdaade. Des Word Asie(n) kummt ausm Assierische unn heeßt uff pälzisch "Sunneuffgong".

## Loog
Asie liegt uff der Nordhalbkugel, außa en paar Inseln, die a noch zu Asie kehre, awwa nimmi uff de Nordhalbkugel sinn, sunnern uff de Siedhalbkugel. Weschdlisch vunn Asie liegt Oiropa, wu die Pälzer wuhne, siedweschdlisch liegt Afriga, im Siede liegt de Indische Ozean, im Oschde de Pazifigg, im siedoschde is Australie nimmi weid, im Norde donn des Nordpolarmeer.

## Schdaade
Schdaade nach Reschione sordierd.

### Nordasie
Mongolai, Russlond (Sibirie)

### Oschdasie
Schina, Japan, Nordkorea, Siedkorea, Taiwon

### Siedasie
Bangladesch, Bhutan, Indie, Maledive, Nepal, Pakischdan, Sri Lanka

### Siedoschdasie
Brunei, Indonesie, Kambodscha, Laos, Malaisia, Myanmar, Philippine, Singapur, Thailond, Oschdtimor, Vietnam

### Vordaasie
Armenie, Aserbaidschan, Bahrain, Georgie, Irak, Iran, Israel, Jeme, Jordanie, Katar, Kuwait, Libanon, Oman, Saudi-Arabie, Sürie, Tierkai, Veaainischde Arawische Emirade, Zypern

### Zendralasie
Afganischdan, Kasachsdan, Kirgisisdan, Tadschikischdan, Turkmenisdan, Usbekisdan

## Relischione
Die drei greeschde Relischione sinn de Buddhismus, vor allem im Oschde unn Siedoschde; de Hinduismus, vor allem im Siedä; unn de Islam, vor allem im Weschde unn Siedweschde verbreided. Danewwe gibt es vor allem in China ä großi Ozohl on Atheiste, im dinn besiedelde Sibierie lewwe viele Lait, die Nadurrelischione praktiziere.

## Schbezifika
Die Grenz zwische Asie un Oiropa is uuklaa definierd: vum Aismea iwwa de Ural un vunde Ägäis (oiropäisch) iwwa die Dardanelle, s'Marmaramea, de Bosborus unäs Schwatze Mea. Was doo dezwische laihd, is selle Eck, wu said Menschegedenge die Hannlsweesch zwische Oiropa un Aasie long gange sin. Do hen sisch aach die Kuldure s'mehrschde vamischd. - Iwwelischwaise wärd de Kaukasus zu Oiropa geduun, friha hod mär sogaa "kaukasisch" als Synonym genumm fär "waißhoidisch Rasse", "oiropäischs Ausseje".

Ä onnan Grenz is awwe völlisch klaa: de Himalaya zwische Zentral- unn Siedasie. Daß des aach ä Kulduagrenz is, is eh klaa. 

Asie hod die hegschd Bärsch (Maund Äwereschd mid 8848 Meda), die diefschd Diefsee (11034 Meda inde Mariane), es diefschd gelejene Lond (Ufa vum Doode Mea -422 Meda), dä diefschde Binnesee (Baikal, 1637 Meda), de See midde greeschd Fläsch (Kasbisch Mea, 371.001 km²) un - mid Oiropa zamme - die greeschd Landmass.

Mit Sibirie hot Russlond, des greeschd Land uf de Erd, Otail an Asie un iss ääns vunde dinnschdbesiedelde Gebiede uff de Erd, die Schdaade in Siedoschdasie gheare zude dichdeschd bsiedelde Länna, allääns in Schina hods iwwa 1¼ Milliard.

## Weblingg
Bürgermeister

De **Bojamääschda** (aa *Birschameeschda*, *Birgamaischda*, *Boijemeeschter*, *Borjemeeschder*, *Boiamääschda*) isch de erschde Moo im Ord un schdehd on de Schbidz vun de Verwaldung. Der werd je noch Stoot derekt vun de Birger odder vum Gmeinderot gwählt. In gräßere Stätt in Daitschlond sin mehrere Boiamääschda wu äm Owwerboiamääschda unnergeordnet sin. De si meisch va besonnere Ufgawe zustännisch.

## Gschichd

Vum 13. Jahrhunnerd o sin Boiamääschda an de Spidz vum Stattrot schdanne. Meischt ware zwee Boiamääschda do un manschmol a mehr. Oner hot de Vorsitz im Stattrot kat un de annere hän nur dem sei Beschlüss gmacht. Langsom isch de Ufgob vun de gsamde Verwaldung vum ord dezu kumme. De hän die gsamde Polizei- un Richdergwald kriegt. De hän ball mit om Vogt odder Schultheiß zamme gschafft. Mansche sin vum Stattherr eigsetzt wore annere vum Stattrot gwählt wore. Im 17. un 18. Jahrhunnert ware die eher vum Stattherr ghesene Beamde. De Reichsstätt ware domols Ausnahme. Im 19. Jahrhunnert sin die gwählt wore.

## Heit
In de meischte greßere Stätt gibts in Daitschlond en Owwerboiamääschda un ä paar Beigeordnede, de a manschmol Boiamääschda häße. Bsunnerheide sin Stattstaade un Hansestätt, wu de Boiamääschda a gleizeidisch Minischderpräsidend isch. 

## Kwelle
* Bäck, Henry/Heinelt, Hubert/Magnier, Annick (Hrsg.): *The European Mayor. Political Leaders in the Changing Context of Local Democracy.* VS-Verlag, Wiesbaden 2006.
* Bogumil, Jörg/Heinelt, Hubert (Hrsg.): *Bürgermeister in Deutschland. Politikwissenschaftliche Studien zu direkt gewählten Bürgermeistern.* VS-Verlag, Wiesbaden 2005.

## Einzelnochweise
Brühl (Baden)

**Brihl** (amtlich *Brühl*) is e Gemää mit vierzäh tausend Aiwohna im Rhoi-Negga-Grais in Bade-Wirddeberg‎. S is ä Teil vun dea Metropolregion Rhoi-Negga.

## Laag
Brihl liegt im Nordweschte vun Baade-Widdebærsch diregt unna Mannem, dea Schdadd wo ah die maischd Laid vun Brihl schaffe gehjè. Öschtlich néwa Brihl ligt Schwetzinge und im Siide liggd Ketsch. Links newa Brihl fließt der Rhoi lang un bei Brihl fließt ah di Leimbach in de Rhoi nai.
Brihl köhrt äns vun de wäänische Gebiede links vum Rhoi vun Bade-Wirddeberg‎: die Kollerinsel.
Brihl hodd zwee Orddsdail: Brihl unn Rohrhoof.

## Herkunft vum Nãme
Brihl hieß nädd schun imma Brihl, des hat sich gewandelt vun Bruowele üwa Bruwel zu Bruel dann zu Priel un schließlich zu Briel un dähm Mittelhochdäitschem Brühl. Brühl määnt im Mittelhochdaitsche ä am Wassa geleegini Wies un kummt vum Keltische.

## Gschischd
Brihl wurd erschtmals elfhunnärdsiebenefufzig inna Urkund erwähnt, damals natihrlisch näd als Briehl sunnern als Bruowele. Brihl hat frihja ofd die Landäshärre gwekschäld un wurd in Kriege oft verwüschdäd. So zum Baischpihl im Draisischjährische Krihg (1618-1648), im Holländische Krihg (1672–1679) un im Pälzsche Ärbfolgekrihg (1688–1697). Achzähhunnerddrei hadd dea Naboleon die Palz besetze lasse un während de Naboleonische Kriege in seim allgemeine Däitschlandnaiordne dih rechtsrhaische Gebihde vun dea Kurpalz an Bade gäwwe und damit natihrlisch ahh Brihl. Achzähhunnertachdesibzisch is Brihl unn Rohrhof dann nach langm Dischbudiere zammegschlosse worre.

## Websaid
* 
* Indaneddpresens vun Brihl
Bordschnitter

**Bordschnitter** is e Berufsbezaischnung in de Palz fer Männer, wu devu lewe in Säschemihle Borde aus Holzstemm zu schneide. Borde so sacht ma in de Palz zu Bredder. So wern Seschemihle in de Palz oft ach als Bordmihle bezaischned.

In de Ferschdezait sin Seschemihle vun de Landesherre in Erbpacht vergewwe werre. So hodd zum Baispiel de Benedict Meissler vun de Hilster Seschmihl berischd, sie hed an de Graf vun Hanau-Lischdebersch pro Johr 15 Gulde zu zahle ghabt un zusätzlisch dem soi Holz billischer schnaide misse. Grundlach war en verginschdische Prais vun em Grosche un zweld Lemberscher Penning fer e drei Zoll dicki Diel.

Noch de franzesische Besetzung sinn im ledschde Jahrzehnt vum 18. Jahrhunnert Grundzinsbarkait und Mihlebann uffghowe worre. Des hat en Ufschwung vun dem Hondwerk ausgelest. In de Akte vum Triftamt Neistadt von 1830 bis 1870 sin ca. 40 Seschemihle verzaischned. Haidzutach sind die Pälzer Seschewerke, 1972 gabs noch 53 Betriewe, mit Strom betriewwe. 

## Quelle
Roland Paul: *Von alten Berufen im Pfälzer Wald*, in Michael Geiger, Günter Preuß, Karl-Heinz Rothenberger: *Der Pfälzerwald. Porträt einer Landschaft*, Seiten 242,243, Verlag Pfälzische Landeskunde, Landau in der Pfalz 1987, ISBN 3-9801147-1-6
Bockenheim

**Bockrem** (amtlich *Bockenheim*) is en Ort in de 1972 gebild Verbandsgemää Grienschdadd-Land im Londkrääs Derkem im ehemålige Regierungsbeziag Palz. Es laid im Nordweschde vun de europäisch Medropolregion Rhoi-Negga.

## Laach unn Endschdehung
Es pälzisch Winzerdorf Bockrem mit seine viele alde Heef laid am Afang vun de 85&nbsp;km lang Deitsch Woischdroos. Bockrem is zammegewachse aus Groosbockrem un Klääbockrem.

Bockrem laid an de B271 unn hot iwwer de Bohnhof Bockrem-Kinnerem Ohschluss an die Bahnstreck vun Munsem nooch Grienschdadt.

## Gschischd
Bockrem is erschd 1956 dorsch zammelejung vun de Ordsdääl Groosbockrem unn Klääbockrem endschdånne. Baide Siedlunge sinn noch de frängische Londnahm aus klääne ÕÕsiedlunge endschdånne, welle sisch aus frängische Gudshef endwiggeld hawwe. Baide Orde sinn 770 im Lorscher Codex es erschdemol erwähnd worre.

Im Pälzische Baurekriesch 1525 hot sisch in Bockrem de Bockremer Haufe gebild, weller sisch de annere Uffschdännische õõgschlosse hot.

Bis 1969 hot Bockrem zum Londkrääs Frongedahl gherd, weller awwa im selwe Johr uffgeleesd worre is. Die Gemää is donn zum naigschaffene Londkrääs Derkem kumme unn 1972 zur naie Verbondsgemää Grienschdadd-Lond.
(amtlich *Bockenheim*) 
## Gemäänderaad
Die Wahle zum Gemääneraat vum 13. Juni 2004 hatten folgendes Ergebnis:
# SPD 47,3 % (+1,3 %) / 8 Leid (+1)
# CDU 28,1 % (+2,4 %) / 4 Leid (=)
# FWG 24,6 % (-3,7 %) / 4 Leid (-1)

### Paddnaschafde
Bockrem hot ä Paddnaschafd midd em fronzesische Ord Grandvilliers im Département Oise.

## Sehenswirdischkaide unn [[Kultur|Kuldur]]

Ausm 11. Johrhunnerd is de Torm vun de Maddinskärsch erhalde. Daneewe sinn die Iwwerreschde vun Emischsbursch vun de Loininger Grafe, welle noo de erschde Zerschderung als Schloss widda uffgebaud worre is unn en zwäddes Mol zerschderd worre is.

1995 hot mer als Gejeschdigg zum 1936 erbaude Daitsche Woitor in Schwaische, welles es Siedend vun de Daitsche Woischdrooß markierd, es Haus vun de Daitsche Woischdrooß arischded. Dohinn is en Restaurant midd 120 Plädz midd Seeterrass unn mehrere Verõõschdaldungsraim.

In Bockrem dudd said 1953 jede Oggdowa de Pälzische Mundarddiscchdaweddschdraid schdaddfinne. Bai de annem Maiwocheend schdaddfinnende Mundarddaache werd iwwer Mundarde unn referierd unn dischgudierd

## Wärdschafd unn Infraschdruggdur
Bockrem is en aldes Winzadorf, wo said 1200 Johr Woireewe åågebaud werre. De Woibau is aa haid noch de wischdigschde Wärdschfdszwaig im Ord. ÕÕgebaud werd uff ä Fläsch vun 400 Heggdar, was mehr als en Driddl vun de gonze Ordsfläsch is.

Iwwer die B271, welle midde dorsch de Ord gehd, hot mer Õõschluss zur seggs Kilomeder ssiedlische gelejene A6 (Monnem-Saarbrigge). Esdlisch vum Ord duud die Båånschdregg vun de Pälzische Nordbåån Monsem-Grinnschdadt verlaafe. De Haldepungd Bockrem-Kinnrem werd vun Reschionalbååne bediend. De effendlische Nååvakea liesch im Tarifgebied vum VRN.

## Websaide
* 
* Gemää Bockrem
* Informadsione iwwer Bockrem
* Bockremer Gschischd
* Informadsione iwwer Bockrem
Bruchsal

**Brusel** is die greeschd Schdadt im Londgrais Kaalsruh und hot den greeschde Sparglmargd in Oiropa. Brusel hot 43.184 Eiwohna unn die jetzische Birgameesdarin is die bardeilose Cornelia Petzold-Schick.

## Geografie
Brusel liegd am Rond vun de Kurpalz und vum Kraischgau unn de Owerrhoinische Diefebene. De Saalbach fließd durch de Ord.
 
Die folgende Orde unn Schdädt grenze on Brusel, agfange im Norde, dem Uhrzaigasinn noch: Forschd, Ubschdadt-Waia, Graischdaal, Bredde, Gonndelse, Walzbachdaal, Wengarde, Schdudesee unn Kallsdoaf-Neidhadd. Brusel hot e Eksklav, die grenzt on Grawe-Naidorf, Woghaisl unn Hombricke. Alle Orde sinn im Londgrais Kaalsruh.

Die Schdadt hot finf Schdadtdaile: Bichenau, Haidelshaim, Hälmshaim, Owwagrombach unn Unnagrombach.

## Gschischd
In Brusel sin Besiedlungsspure ausm Jungneolithikum gfunne worre. Im Middlalda hot des Gebied vun Brusel zum Bischdum Schbaya kehrt. Frieha woa do e Dekanad, 1716 isses donn de Sitz vum Färschdbischuf worre. 1803 iss Brusel zu Baade kumme. 104 Bruseler Jude sin im dridde Raisch ermordäd worre. 2005 hot Brusel sei eigini Moschee krigt.

## Websaide
Land (Deutschland)

En **Bunnäslond** (offiziell numme: **Land**) is in de federale Bunnäsrebublig Daitschlond ä dailsuweräna Gliidschdood. Jedzad werd Daitschlond aus 16 Bunnäslänner gebild. Änjees Bunnäslond hot sei eiginnes Balamänd.
Monsche Länna unnärdailä sisch in Rägiirungsbäzirgä, unn donn kumme die Londgraisä unn graisfraiä Schdädt. Awwa onnärä Länna (haubdsäschlisch klääfläschisch unn/odda midd geringa Oiwuhnerzahl) hawwe kee Rägiirungsbäzirgä, sunnern unnerdaile sisch glai in Londkrääs unn krääsfraiä Schdädt.

Bsunnere Länner sinn die drai Bunneslänner Bealin, Hamburch unn Bremä, die sinn Schdadtlänna, beschdehe doher aus eena odda zwee Schdädt (Bremä) , des Regierungsowwerhaubd iss de Owwerbirgamaischda, die Minischda haiße Senadore.

Die Bunnäslänna nochm Alfabeed:
* Bade-Wirddeberg‎
* Balin
* Bayan
* Brandebursch
* Bremä
* Hamburch
* Hesse
* Megglebursch-Vorpommre
* Nidasaksä
* Nordrhoi-Weschdfaale
* Rheinland-Pfalz midde Palz
* Saarlond
* Saksä
* Saksä-Aahald
* Schläswisch-Holschdä
* Tiiringä

## Bundesrad
Uf Landeseewene ärlasse die Länna iane aischne Gsedzgeewung, wobai im Zwaiflsfall Bunnesräschd Londesräschd brichd. Uf Bunneseewene sin die Lända mim Bundesrad ande Gsedzgewung bedailichd:
:*„Durch den Bundesrat wirken die Länder bei der Gesetzgebung und Verwaltung des Bundes und in Angelegenheiten der Europäischen Union mit.“* 
bschdimmd es Grundgsedz.

## Gsedzeskompedenz
Gsedze wärn inde BRD im Bundesdaach ingebrung, in drai Leesunge dischbediad, dezwische es mehrschd nuch an die Ausschüß iwwawiese un donn vum Bundesdaach vaabschied odda vaworfe. Wannse vaabschied worn sin, wärn sem Präsidend zua Unnaschrifd voaglehd - wannse ned die Länna tongiare: Im Beraisch vunde Konkurriarand Gsedzgeewung muß doo aach ärschd noch de Bundesrad zuschdimme.

Uf onnan Gebiede hän die Länna die allänisch Gsedzesmachd: zum Baischbiel uf kuldurellem Sekdor. Schulwegsel zwische de Länna konn unna Umschdänneän gonzes Schuljoa kosde odda bringe.
Botanik

Die **Butonik** is die Tailwisseschafd vun de Bioloschie, die sich mid dä Planzä bäschäfdischd. In de Butonik wäärdä Leewenszyklus, Schdrugdur, Reprodugdsion, Metabolismus, Endwigglung, Kronghaidä, schemische Aigeschafdä, Endwigglungsverhältnisse zwische den unnerschiedlische Planzengruppe un de Schdoffwäksäl un Waksdum vun de Planzä erforschd. Däs waidere werde de wärdschafdliche Nudzä (Londwärdschafd) un die Inhaldsschdoffä (Hailkundä) erforschd.

Wail ma frieher gedachd hot, dass Pilze, Fläschdä un fielä Algä aa zu de Planzä köhre, wärdä aa die zu die Butonik gezähld.
Haid wärdä 550.000 Ardä un Sordä zu dä Butonik gäräschnäd.

## Kwällä

*Botanik-Said vun "biologie-online.eu"
Christoph Lehmann

De **Christoph Lehmann** (* 1568 in Finschdawalde; † 20. Janua 1638) isch en daitsche Schrifdschdella un Schdadschraiwa in Schbaija oam Rhoi g'wesd.

## Lewe
Soi Schbaijmara Gronig vun 1612, fa die a noch uffde kombledde Agdenbeschdoand vun de „Fraie Raichsschtadt“ Schbaija hod zuriggraife kenne, isch ä wischdisches Zaischnis ned blos fa die G'schichd vun de Schdadt Schbaija, sondan a vunde daitsche Schdadtg'schichd un a iwwahaubd vun de Alldaachsg'schischd vum Middlalda. Zidiad werdse ofd als *Lehmannschi Gronig*. Er iwwaliefad g'drailisch die schdändische Schdraideraie zwische de Birscherschaft un de Domimmunided. So heßd's dord 

:*Zidaad:* „Es hat sich viel und lange Jahr unversöhnliche Widerwärtigkeiten zwischen der Burgerschaft und der Clerisey Gesind in der Statt verhalten. Derhalben König Rudolph in obberberührten Vertrag sonderlich verordnet / wie derselben Rhat zu schaffen seyn solt.“

Baim Schraiwe vun de Gronig hoda sisch uff Orischinalagde g'schdidzd un isch insowaid a gridisch mitde fabulierende Voagänga umgonge. Zum Baisbiel hed sich noch de Schbaijmara Gronig vum Wilhelm Eysengreins (1563) de Bernhard von Clairvaux voaem Madonnebild im Dum g'knied un es Salve Regina gsunge, woruf des Mariebild vernehmba Bernhards 

:*Zidaad:* „Erschainen als Gott willkumme.“

bezaichned hed. De Hailische awwer, iwwa die Stimm endsedzd, hed des Word vum Aposchdl Paulus zug'rufe:

:*Zidaad:* „Mulier taceat in ecclesia!" („Die Fra soll schwaische in de Kärsch!")

Christoph Lehmann hod sisch in sainere „Chronicon“ vun de „freie Reichsstadt Speyer“ driwweer luschdisch g'machd, dass 

*Zidaad:* „ein gemaltes Bild Teutsch oder Lateinisch geredt" 

hawwe soll und waisd druf hie, dass die Legend erschd 300 Jahre nochem ongeblische Eraignis uffg'tauchd isch und dass die Zaitgenosse nix vonem ongeblische Wunner wussd hawen. Als Komblikadoa hoda 1630 es Florilegium politicum. Politischer Blumengarten, Darinn außerlesene Politische Sentenz, Lehren, Regulen und Sprüchwörter [...] in locos communes zusammengetragen" g'schriwwe.

## Wergausgawe
* *Chronica der Freien Reichs Stadt Speyer*. Erschd Ausgab. Rosen, Frankfort am Main 1612 (Digitalisat dilibri Rheinland-Pfalz), 2. Auflage, Rosen 1662 (Digitalisat dilibri Rheinland-Pfalz), 3. Auflage, Oehrling 1698 (Digitalisat ULB Düsseldorf), 4. Auflage, Oehrling 1711 (Digitalisat dilibri Rheinland-Pfalz).

## Bischa
* Jakob Franck: Lehmann, Christoph. In: Allgemeine Deutsche Biographie (ADB). Band 18, Duncker & Humblot, Leipzig 1883, S. 132–138.
* Klaus Graf: *Lehmann, Christoph*. In: Enzyklopädie des Märchens. Handwörterbuch zur historischen und vergleichenden Erzählforschung Bd. 8 Lief. 3/4, Berlin-New York 1996, Sp. 881-883 libreka.de

## Websaide
* 
* Wikiquote: Zidade vun Christoph Lehmann
* Nochwais de digidalisierde Ausgawe vun de Schbaijmara Gronig
* Ointrach im Literaturport
Deidesheim

**Daisem** is a scheeni Stadt mid 3.746 Oiwuhner knapp vor de Haad gelege. Die Klääschdadt lieschd in de Verbandsgemää Daisem im Londkräs Derkem. Daisem is vor allem bekannt fer sei Geesbockversteicherung und fer die Besuche vun unserm Altkanzler Helmut Kohl, wo er die dollschde Staatsgescht zum Saumaache eigelade hot.

## De Woi
Woi gebts nadierlich in Uumenge un vor allem ach richtich guude. Bsunnaschd bekannd sinn de *Daisema Härrgoddsagga* unns *Daisema Hofschdigg*. Am erschde un zwedde Auguschtwocheend is des berihmte Woifeschd und an Woihnachde is eener vun de schenschde Woihnachdsmärkt iwwerhaupt.

## Websaide
*
*
*Die offiziell Houmpäidsch vun Daisem
Deutsche Sprache

Die **Daitsch Sprooch** (kerz: **Daitsch**) is e germanische Sprooch. Sie geheert zum weschtliche Zwaig vun de germanische Schbrooche. Die hochdaitsch Standardschbrooch (Standarddaitsch) is e Weltsprooch.

Die werrd meeschdens in Noaddaitschlond g'red, wu sie defier ihr Pladddaitsch uffgäwwe häwwe. D' Laid saache, daßs beschd Hochdaitsch in Hannover g'red werrd, wu sie sogar denke, dass des ihr'n Dialegd is. Des schdimmt awwer net, wall denne ihr'n Dialegd aa Pladddaitsch gwest is un se den eefach uffgäwwe häwwe. Immer meh (junge) Laid härrn uff, ihrn Dialegd zu redde und schdaische uffs Hochdaitsche um. Dodebai kummt no meeschdens a Mischung aus Umgongsschbrooch un Hochdaitsch raus.

## Gschicht
'S Hochdaitsche is a Mischung aus verschiedene Owwer- oder Hochdaitsche Dialekte aus'm Middelalda. "Hoch" haast, dass se im hohe Beraisch von Daitschlond gredd werre, z. B. Schwäbisch, Bairisch, Pälzisch, Hessisch oda Fränkisch. D' Gschischt vum Hochdaitsche werrd in vier Zaide aigedailt: Aldhochdaitsch (750–1050), Middelhochdaitsch (1050–1350), Friehnaihochdaitsch (1350–1650) un Naihochdaitsch (ab 1650).

D' Hochdaitsche Dialekt unnerschaide sisch vun de Niederdaitsche Dialekt (Plattdeutsch) dursch die Aldhochdaitsch Lautverschiewing.

## IDS
S'"Institut für Deutsche Sprache" (IDS) in Monnem unnasuchd un doggumendiad said 1964 die daidsch Schbrooch un ia Dialegde, alla wiema wu uff daidsch babble dud. 

## Webpeidsch
* Das Institut für Deutsche Sprache (IDS)
* Das Digitale Wörterbuch der deutschen Sprache
* Deutsches Wörterbuch von Jacob Grimm und Wilhelm Grimm
* Diwa
* Datenbank für Gesprochenes Deutsch (DGD)
* Atlas zur deutschen Alltagssprache (AdA)
Deutsches Reich von 1933 bis 1945

**Daitsches Raisch vun 1933 bis 1945** - In de Zaait vunn 1933 bis 1945 war de Adolf Hitler an de Macht un hat de Zwedde Weltkriesch begonne.

## Inlaidung
"Gäbbd mär när zwelf Joa un Iia wärrn die Weld nimmi wirraärkänne!" hodda gsaad - un es hod geschdimmd: noo zwelf Joa waa alles in Drimma! Daitschlond waa ausradiad, zärfedzd un värbrannd unna Milliarde Tonne vun Bombe, niedärgemachd vunde zwää schdärgsde Armee vun däm Globus: vunde maderiälle Iwwalejehaid vun de USA un vunde pärsonelle Iwwamachd Russlonds. Wail än gonzes Volk äm greesewahnsinnische Fiera gfolschd is vun ääm Verbräsche ins negschde un wail känna mea uf die ghead hod, die gewaand hän - sulong, bis daßse nimmi hän waane känne, waildaßse im KZ waare orra hiegerischd worre sin. Wail än gonzes Volk sisch än Dreck um soi birgalisch Fraihaidsräschde gscheerd hod, wail känna mea de Muud khabd hod, dänne als schdärgere Reschdrigdzione endgejezudrede un än griminälles Reschiem doohie zu drehde, wos hieghead häd: in graad die KZs, die wuus fär soi Geeschnär ingerischd hod.

Ablaaf: Am 1. September 1939 hodd de Fiera vunn de Daitsche de Angriff uff Pole im Oste befohle. Zusamme mit dem russische Diktador Stalin unn soine Armee häwwe ess die Daitsche geschafft die polnisch Armee zu schloe. innerhalb vunn guud emm Monadd kapitulierde die gonze polnische Truppe. Pole wurd uffgedahld. Ä driddel kimmt zu Russland, de Rest wird Daal vumm "Großdaitsche Raich". Die Verbindete vunn Pole, England unn Frongraisch, erklärn Daitschland zwor de Krieg, unnernemme äwwer nix. Die Daitsche häwwe Trubbe uffgezooge on de fronzäsisch Ostgrenz, jedoch dunn se bis 1940 sich koan Millimeter uff Frongraisch zubewee.

## Webpeidsch

* Dossier über den NS-Staat
* Das Bundesarchiv
* NS-Archiv, digitalisierte Dokumente zum Nationalsozialismus
* Dokumentarchiv: Sammlung der in der NS-Zeit erlassenen Rechtsnormen